ai4bharat/Pralekha huggingface dataset:
তথ্যওসম্প্রচারমন্ত্রক
ভারতের ৫৩তম আন্তর্জাতিক চলচ্চিত্র উৎসবের ভারতীয় প্যানোরামা বিভাগে প্রদর্শিত হল শহীদ ক্ষুদিরামের ওপর নির্মিত একটি তেলুগু জীবনীচিত্র
গোয়া, ২২ নভেম্বর ২০২২
ভারতের ৫৩তম আন্তর্জাতিক চলচ্চিত্র উৎসব -এর ইন্ডিয়ান প্যানোরামা বিভাগে আজ প্রদর্শিত হল শহীদ ক্ষুদিরামের ওপর তেলুগু ভাষায় নির্মিত একটি বায়োপিক। এ প্রসঙ্গে ছবিটির পরিচালক শ্রী বিদ্যাসাগর রাজু বলেছেন, দেশের স্বাধীনতার লক্ষ্যে ক্ষুদিরামের আত্মবলিদান সম্পর্কে সকলেই যাতে জানতে পারেন সেই লক্ষ্যেই এই ছবিটি নির্মিত হয়েছে।
আজ এক সাংবাদিক সম্মেলনে শ্রী বিদ্যাসাগর রাজু বলেন, ক্ষুদিরামের জীবন ও সময়কাল সম্পর্কে তাঁকে এজন্য বিশেষ পড়াশোনা ও গবেষণা করতে হয়েছে। স্বাধীনতা আন্দোলনের সঙ্গে যুক্ত বিভিন্ন ঘটনাবলী, বঙ্গভঙ্গ ও রবীন্দ্রনাথ, স্বামী বিবেকানন্দ, ভগিনী নিবেদিতা, বারীন্দ্রনাথ ঘোষ এবং অন্যান্য বিশিষ্ট ব্যক্তিত্ব সম্পর্কেও তাঁকে বিশেষ পঠনপাঠন, সমীক্ষা ও গবেষণার মধ্য দিয়ে এই ছবি নির্মাণের কাজে এগোতে হয়েছে।
শ্রী বিদ্যাসাগর রাজু নির্মিত এই ছবিটিতে স্বাধীনতা আন্দোলনকালের আরও বহু খণ্ডচিত্রও সন্নিবেশিত হয়েছে। যেমন, সেই সময়কার এক বিশিষ্ট আইনজীবী নরেন্দ্র কুমার বসু, যিনি ক্ষুদিরামের হয়ে আদালতে লড়াই চালিয়েছিলেন, তাঁর সম্পর্কেও তাঁকে জানতে হয়েছে। এই ছবিটি সম্পর্কে আরও একটি উল্লেখযোগ্য বিষয় হল, ভারতের প্রথম পতাকাটির নকশা যে ভগিনী নিবেদিতার হাতে তৈরি তাও তুলে ধরা হয়েছে ক্ষুদিরামের ওপর নির্মিত এই বায়োপিকে। ১৯০৬ খ্রিষ্টাব্দের এক গুরুত্বপূর্ণ ঘটনাও স্থান পেয়েছে নির্মিত এই জীবনীচিত্রে। ঐ বছরই দেশে প্রথম সাউন্ড রেকর্ডিং ব্যবস্থা চালু হয়। রবীন্দ্রনাথ সেই সময় ‘বন্দে’ গানটির রেকর্ড করেন।
সাংবাদিক সম্মেলনে শ্রী বিদ্যাসাগর রাজু আরও বলেন, ক্ষুদিরামের জীবন ও সময়কালের ইতিহাস তন্ন তন্ন করে খুঁজে দেখা যায় যে আরও বহু গুরুত্বপূর্ণ বিষয় রয়েছে যা এই ছবি তৈরির কাজে বিশেষভাবে সাহায্য করবে। বঙ্গভঙ্গের ভয়াবহ ও বীভৎস দিকটির কথাও তুলে ধরা হয়েছে তাঁর ছবিতে যেখানে বহু ঐতিহাসিক চরিত্রকেই খুঁজে পাওয়া যায়। এই বায়োপিকে ক্ষুদিরামের ভূমিকায় অভিনয় করেছেন শ্রী রাকেশ জাগরলামুন্ডি। ক্ষুদিরামের চরিত্রটিকে সঠিকভাবে তুলে ধরতে তাঁকে এক বিশেষ চ্যালেঞ্জ গ্রহণ করতে হয়েছিল। কিন্তু টিমের সকলের সাহায্য ও সহায়তায় তিনি সহজেই এই চরিত্রটিকে ফুটিয়ে তুলতে পেরেছেন। বিবেক ওবেরয়, অতুল কুলকার্নি এবং নাসিরের মতো বড় বড় অভিনেতার সান্নিধ্যে তিনি কাজের মধ্য দিয়ে অভিজ্ঞতাও অর্জন করেছেন।
শ্রী বিদ্যাসাগর রাজু বলেন, স্বাধীনতার এই অমৃত মহোৎসবকালে বরেণ্য স্বাধীনতা সংগ্রামীদের জীবন ও তাঁদের আত্মত্যাগ অবলম্বনে ছবি তৈরির আমরা চিন্তাভাবনা করেছি। ক্ষুদিরামের ওপর বায়োপিক নির্মাণের মধ্য দিয়েই তার সূচনা হল।
শহীদ ক্ষুদিরামের ওপর নির্মিত এই ছবিটি সাতটি ভারতীয় ভাষায় রিলিজ করা হবে। সংসদের আগামী শীতকালীন অধিবেশনকালে হিন্দি ভাষায় নির্মিত ‘ক্ষুদিরাম বোস’ ছবিটি প্রদর্শিত হবে।
PG/SKD/DM/
(Visitor Counter : 84
প্রধানমন্ত্রীরদপ্তর
ভারত-অস্ট্রেলিয়া বৃত্তীয় অর্থনীতি  উপর আয়োজিত হ্যাকাথনের দীক্ষান্ত অনুষ্ঠানে প্রধানমন্ত্রীর ভাষণ
নয়াদিল্লি, ১৯ ফেব্রুয়ারি, ২০২১
বন্ধুগণ,
গত বছর জুন মাসে প্রধানমন্ত্রী মরিসন ও আমি বৃত্তীয় অর্থনীতির ওপর একটি হ্যাকাথন আয়োজনের সম্ভাবনা নিয়ে আলোচনা করেছিলাম।
আমি অত্যন্ত আনন্দিত যে, আমাদের সেই ভাবনা এত দ্রুত বাস্তাবায়িত হয়েছে।
আমি আমার প্রিয় বন্ধু প্রধানমন্ত্রী স্কট মরিসন’কে এই যৌথ উদ্যোগে তাঁর সমর্থনের জন্য ধন্যবাদ জানাই।
কোভিড-১৯ মহামারী সত্ত্বেও অংশগ্রহণকারীরা যেভাবে তাঁদের দায়বদ্ধতা দেখিয়েছেন, তার জন্য আপনারা সকলেই প্রশংসার যোগ্য।
আমার কাছে আপনারা প্রত্যেকেই বিজয়ী।
বন্ধুগণ,
জলবায়ু পরিবর্তনের ফলে মানবজাতি যে সঙ্কটের সম্মুখীণ, তার সঙ্গে এই হ্যাকাথনের বিষয়টি যথেষ্ট প্রাসঙ্গিক।
আমাদের গ্রহের ওপর ভোগবাদী অর্থনীতি যথেষ্ট সমস্যার সৃষ্টি করছে।
আমাদের কখনই ভুলে গেলে চলবে না যে, আমরা প্রত্যেককে মা বসুন্ধরা যা দিচ্ছেন তার মালিক আমরা নই, ভবিষ্যৎ প্রজন্মের জন্য আমরা শুধুমাত্র তার রক্ষাকর্তা।
আমাদের উৎপাদন প্রক্রিয়াকে আরও দক্ষভাবে পরিচালনা করা এবং এই প্রক্রিয়ার ফলে দূষণ যাতে কম হয়, সেই দিকটি দেখা গুরুত্বপূর্ণ।
কতটা দ্রুত বা শ্লথগতিতে চলতে হবে – সেটি বড় বিষয় নয়, যদি লক্ষ্য ভুল হয়, তা হলে আমরা ভুল গন্তব্যে পৌঁছবো।
আর তাই, আমাদের সঠিক গন্তব্যের দিকে এগোতে হবে।
আমাদের পণ্যসামগ্রী ব্যবহারের পদ্ধতির দিকটি বিবেচনা করতে হবে এবং কিভাবে আমরা এর ফলে, বাস্তুতন্ত্রের উপর চাপ কমাতে পারি, সেদিকেও খেয়াল রাখতে হবে।
এটিই হ’ল বৃত্তীয় অর্থনীতির ধারণা। আমরা যেসমস্ত চ্যালেঞ্জগুলির সম্মুখীন সেগুলি সমাধান করতে এটি গুরুত্বপূর্ণ পদক্ষেপ হতে পারে।
আমাদের জীবনযাত্রায় বিভিন্ন সামগ্রীর পুনর্ব্যবহার, বর্জ্য পদার্থ বাতিল করা এবং দক্ষভাবে সম্পদের ব্যবহার করার মত বিষয়গুলি অত্যন্ত গুরুত্বপূর্ণ।
ভারত ও অস্ট্রেলিয়ার ছাত্রছাত্রীরা, এই হ্যাকাথনে নতুন উদ্যোগ ও শিল্পোদ্যোগীদের অনেক উদ্ভাবনমূলক সমাধান দেখেছে।
বৃত্তীয় অর্থনীতির দর্শনের প্রতি আপনাদের অঙ্গীকার এই উদ্ভাবনগুলির প্রতিফলন।
আমাদের দুটি দেশের বৃত্তীয় অর্থনীতির সমাধানের দিকে এগিয়ে যাওয়ার ক্ষেত্রে আপনাদের উদ্ভাবনগুলি যে অনুপ্রেরণার কারণ হবে, সে বিষয়ে আমার কোনও সন্দেহ নেই।
আমাদের এই উদ্ভাবনগুলিকে কিভাবে বাস্তবায়িত ও সাহায্য করা যায়, সে বিষয়টি নিয়ে এখন ভাবনাচিন্তা করতে হবে।
বন্ধুগণ,
যুবসম্প্রদায়ের খোলা মনে নতুন নতুন ধারণা ও উদ্ভাবনের যে ক্ষমতা রয়েছে, তার ফলে তাঁরা বিভিন্ন ঝুঁকি নিতে পারেন।
আজকের তারুণ্যে ভরপুর অংশগ্রহণকারীরা যে উৎসাহ ও উদ্দীপনা দেখিয়েছেন, সেটি ভারত ও অস্ট্রেলিয়ার অংশীদারিত্বের দায়িত্বকে আরও এগিয়ে নিয়ে যাবে।
আমাদের যুবসম্প্রদায়ের মধ্যে যে ক্ষমতা, সৃজনশীলতা ও নতুন নতুন ভাবনার ইচ্ছে রয়েছে, সে বিষয়ে আমি আস্থাশীল।
তাঁদের উদ্ভাবন শুধুমাত্র আমাদের দুটি দেশের জন্য স্থিতিশীল ও সর্বাঙ্গীণ সমাধানই সম্ভব করবে না, এটি সারা বিশ্বের জন্যও কার্যকর হবে।
কোভিড পরবর্তী বিশ্বে ভারত-অস্ট্রেলিয়া অংশীদারিত্ব গুরুত্বপূর্ণ ভূমিকা পালন করবে।
এই অংশীদারিত্বে আমাদের যুবসম্প্রদায়, আমাদের তরুণ উদ্ভাবকরা, আমাদের নতুন উদ্যোগীরা সম্মুখভাগে থাকবেন।
ধন্যবাদ!
অনেক অনেক ধন্যবাদ!
প্রধানমন্ত্রীরদপ্তর
তুতিকোরিন বন্দরের বৃক্ষরোপণ উদ্যোগের প্রশংসা করেছেন প্রধানমন্ত্রী
নতুনদিল্লি, ২৩এপ্রিল, ২০২৩
প্রধানমন্ত্রী শ্রী নরেন্দ্র মোদী তুতিকোরিন বন্দরে বৃক্ষরোপণের যে উদ্যোগ নেওয়া হয়েছে, তার প্রশংসা করেছেন।
এই বন্দরে ২০২২ সালে বন্দর, জাহাজ চলাচল ও জলপথ মন্ত্রক ১০ হাজার গাছের চারা পুঁতেছিল। এই গাছগুলি এখন বড় হচ্ছে, যা আগামী প্রজন্মের জন্য লাভজনক হবে।
বন্দর, জাহাজ চলাচল ও জলপথ মন্ত্রকের এক ট্যুইট বার্তার প্রত্যুত্তরে প্রধানমন্ত্রী বলেছেন,
“পরিবেশ রক্ষার জন্য @vocpa_tuticorin-এর সুন্দর এবং দূরদর্শী এক উদ্যোগ। অনেক অনেক অভিনন্দন।“
PG/CB/NS
(
ক্ষুদ্র, অতিক্ষুদ্রওমাঝারিশিল্পমন্ত্রক
রাশিয়া এবং ইউক্রেনে অতিক্ষুদ্র, ক্ষুদ্র ও মাঝারি শিল্পোদ্যোগের তৈরি পণ্যের রপ্তানীর পরিমাণ
নয়াদিল্লী, ২৮ মার্চ, ২০২২
বিগত ৩টি অর্থবর্ষে অতিক্ষুদ্র, ক্ষুদ্র ও মাঝারি শিল্পোদ্যোগের উৎপাদিত পণ্য সামগ্রীর রাশিয়া ও ইউক্রেনে রপ্তানীর পরিমাণ
|
|
ভারতের রপ্তানীর পরিমাণ
|
|
২০১৮-১৯
|
|
২০১৯-২০
|
|
২০২০-২১
|
|
রাশিয়াতে পাঠানো অতিক্ষুদ্র, ক্ষুদ্র ও মাঝারি শিল্পোদ্যোগের পণ্য সামগ্রী
|
|
১,৪৩,২৫ লক্ষ ৩০ হাজার মার্কিন ডলার
|
|
১,৮১,৯৪ লক্ষ ১০ হাজার মার্কিন ডলার
|
|
১,৫৪,৮২ লক্ষ ৭০ হাজার মার্কিন ডলার
|
|
রাশিয়ায় মোট রপ্তানী
|
|
২৩,৮৯৬ লক্ষ ২০ হাজার মার্কিন ডলার
|
|
৩০,১৭৭ লক্ষ ৫০ হাজার মার্কিন ডলার
|
|
২৬,৫৫৮ লক্ষ ৪০ হাজার মার্কিন ডলার
|
|
রাশিয়াতে রপ্তানী করা মোট পণ্য সামগ্রীর মধ্যে অতিক্ষুদ্র, ক্ষুদ্র ও মাঝারি শিল্পোদ্যোগের পণ্য সামগ্রীর শতকরা পরিমাণ
|
|
৫৯.৯৫%
|
|
৭.২৯%
|
|
৫৮.৩%
|
|
সারা বিশ্বে অতিক্ষুদ্র, ক্ষুদ্র ও মাঝারি শিল্পোদ্যোগের পণ্য সামগ্রী রপ্তানীর নিরিখে রাশিয়ায় এই পণ্য সামগ্রী রপ্তানীর শতকরা পরিমাণ
|
|
০.৮৯%
|
|
১.১৭%
|
|
১.০৮%
|
|
ভারত থেকে মোট রপ্তানী হওয়া পণ্যের মধ্যে রাশিয়ার অংশ 
|
|
০.৭২%
|
|
০.৯৬%
|
|
০.৯১%
|
|
ইউক্রেনে পাঠানো অতিক্ষুদ্র, ক্ষুদ্র ও মাঝারি শিল্পোদ্যোগের পণ্য সামগ্রী
|
|
২ হাজার ৭৯ লক্ষ ১০ হাজার মার্কিন ডলার
|
|
৩ হাজার ৯ লক্ষ ৭০ হাজার মার্কিন ডলার
|
|
২ হাজার ৯৪৮ লক্ষ ২০ হাজার মার্কিন ডলার
|
|
ইউক্রেনে মোট রপ্তানী
|
|
৩ হাজার ৯০৮ লক্ষ মার্কিন ডলার
|
|
৪ হাজার ৬৩৮ লক্ষ ১০ হাজার মার্কিন ডলার
|
|
৫শো ৯ লক্ষ ৭০ হাজার মার্কিন ডলার
|
|
ইউক্রেনে রপ্তানী করা মোট পণ্য সামগ্রীর মধ্যে অতিক্ষুদ্র, ক্ষুদ্র ও মাঝারি শিল্পোদ্যোগের পণ্য সামগ্রীর শতকরা পরিমাণ
|
|
৫৩.২%
|
|
৬৪.৮৯%
|
|
৬৫.৩৭%
|
|
সারা বিশ্বে অতিক্ষুদ্র, ক্ষুদ্র ও মাঝারি শিল্পোদ্যোগের পণ্য সামগ্রী রপ্তানীর নিরিখে ইউক্রেনের এই পণ্য সামগ্রী রপ্তানীর শতকরা পরিমাণ
|
|
০.১৩%
|
|
০.১৯%
|
|
০.২%
|
|
ভারত থেকে মোট রপ্তানী হওয়া পণ্যের মধ্যে ইউক্রেনের অংশ 
|
|
০.১২%
|
|
০.১৫%
|
|
০.১৫%
|
|
বিশ্বে অতি ক্ষুদ্র, ক্ষুদ্র ও মাঝারি শিল্পোদ্যোগের উৎপাদিত পণ্য সামগ্রী রপ্তানীর পরিমাণ
|
|
১৫,৯১,৭৯৭ লক্ষ ৮০ হাজার
|
|
১৫,৪৮,০১৪ লক্ষ ৮০ হাজার মার্কিন ডলার
|
|
১৪,৩৯,৯৩৮ লক্ষ ১০ হাজার মার্কিন ডলার
|
|
বিশ্বে মোট পণ্য সামগ্রী রপ্তানীর পরিমাণ
|
|
৩৩,০০,৭৮০ লক্ষ ৯০ হাজার মার্কিন ডলার
|
|
৩১,৩৩,৬১০ লক্ষ ৪০ হাজার মার্কিন ডলার
|
|
২৯,১৮,০৮৪ লক্ষ ৮০ হাজার মার্কিন ডলার
রাশিয়া ও ইউক্রেনের মধ্যে যুদ্ধের ফলে উদ্ভুত পরিস্থিতির প্রভাব ভারতীয় অতিক্ষুদ্র, ক্ষুদ্র ও মাঝারি শিল্পোদ্যোগের উৎপাদিত পণ্য সামগ্রীর ওপর কতটা পরতে পারে তা নিয়ে মন্ত্রক নজরদারি চালাচ্ছে।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন অতিক্ষুদ্র, ক্ষুদ্র ও মাঝারি শিল্পোদ্যোগ দপ্তরের প্রতিমন্ত্রী শ্রী ভানু প্রতাপ সিং ভার্মা।
CG/CB/NS
(Visitor Counter : 111
প্রধানমন্ত্রীরদপ্তর
এশিয়া কাপে ব্রোঞ্জ পদক জয়ে টেবিল টেনিস খেলোয়াড় মণিকা বাত্রাকে অভিনন্দন প্রধানমন্ত্রীর
নয়াদিল্লি, ২০ নভেম্বর, ২০২২
এশিয়া কাপে ব্রোঞ্জ পদক জয় করার জন্য টেবিল টেনিস খেলোয়াড় মণিকা বাত্রাকে অভিনন্দন জানিয়েছেন প্রধানমন্ত্রী শ্রী নরেন্দ্র মোদী।
প্রধানমন্ত্রী এক ট্যুইট বার্তায় বলেছেন;
“এশিয়া কাপে ব্রোঞ্জ পদক জিতে ভারতীয় টেবিল টেনিসে ইতিহাস রচনা করায় মণিকা বাত্রাকে আমি অভিনন্দন জানাচ্ছি। তাঁর এই সাফল্য অনেক ভারতীয় ক্রীড়াবিদকে অনুপ্রেরণা দেবে এবং টেবিল টেনিসকে আরও বেশি জনপ্রিয় করে তুলবে। @manikabatra_TT”
PG/AB/NS
(
অর্থমন্ত্রক
সীমাশুল্ক এবং নীতি-পদ্ধতি সরলীকরণ করে ‘মেক ইন ইন্ডিয়া’ উদ্যোগে উৎসাহদান
নয়াদিল্লি, ১ ফেব্রুয়ারি, ২০১৯
সরকার ‘মেক ইন ইন্ডিয়া’ কর্মসূচিকে উৎসাহ প্রদানের লক্ষ্যে সীমাশুল্ক ও তার নীতি-পদ্ধতিতে সরলীকরণের উদ্যোগ নিয়েছে। সংসদে ২০১৯-২০-র অন্তর্বর্তী বাজেট পেশ করে কেন্দ্রীয় অর্থমন্ত্রী শ্রী পীযূষ গোয়েল বলেছেন যে সরকার ইতিমধ্যেই ৩৬টি মূলধনী পণ্যের ওপর শুল্ক তুলে দিয়েছে। শুল্কমুক্ত মূলধনী পণ্য আমদানির জন্য একটি সংশোধিত ব্যবস্থা ইতিমধ্যেই চালু হয়েছে। এছাড়া, সীমাশুল্ক আইনের ৬৫ নং ধারা অনুসারে ‘এক জানালা’র অনুমোদন ব্যবস্থাও চালু হয়েছে। ভারতীয় সীমাশুল্ক বিভাগ তাদের সমস্ত আমদানি-রপ্তানির লেনদেনের কাজকে সার্বিকভাবে ডিজিটাল করার জন্য অত্যাধুনিক প্রযুক্তি ব্যবহারের সিদ্ধান্ত নিয়েছে বলে মন্ত্রী জানিয়েছেন।
CG/PB/DM
(Visitor Counter : 74
প্রতিরক্ষামন্ত্রক
প্রতিরক্ষা মন্ত্রী বিদ্যুৎ, তেল ও গ্যাস অনুসন্ধানমূলক প্রকল্পগুলির এনওসি-র জন্য অনলাইন পোর্টালের সূচনা করলেন
নয়াদিল্লি, ২৯ জুন, ২০২০
প্রতিরক্ষা মন্ত্রী শ্রী রাজনাথ সিং আজ বিদ্যুৎ প্রকল্প, ভারতীয় জলসীমায় গবেষণামূলক অনুসন্ধান এবং বিশেষ অর্থনৈতিক অঞ্চলগুলিতে এ সংক্রান্ত কাজকর্ম পরিচালনার জন্য নো-অবজেকশন সার্টিফিকেট বা অনাপত্তি পত্র জারি করতে নতুন একটি ওয়েবপোর্টালের সূচনা করেছেন।
অনলাইন এই ব্যবস্থার ফলে প্রতিরক্ষা মন্ত্রক প্রতিরক্ষা প্রতিষ্ঠানগুলির কাছে এবং ভারতীয় জল সীমানা সহ বিশেষ অর্থনৈতিক অঞ্চলগুলিতে বিদ্যুৎ, তেল ও প্রাকৃতিক গ্যাস অনুসন্ধানের জন্য বিভিন্ন বেসরকারি/রাষ্ট্রায়ত্ত সংস্থা বা সরকারি প্রতিষ্ঠানের কাছ থেকে নো-অবজেকশন সার্টিফিকেট বা এনওসি প্রদান করতে পারবে। এর ফলে, বিভিন্ন মন্ত্রক বা দপ্তরের কাছ থেকে ঐ প্রকল্পগুলির অনুমোদনের জন্য এনওসি চাওয়ার দীর্ঘায়িত প্রক্রিয়া সরল হয়ে উঠবে।
তেল ও প্রাকৃতিক গ্যাস সহ বিদ্যুৎ প্রকল্পগুলির জন্য এনওসি জারির ক্ষেত্রে স্বচ্ছতা বজায় রাখতে প্রতিরক্ষা মন্ত্রক জাতীয় ই-প্রশাসন বিভাগ, ভাস্করাচার্য ইন্সটিটিউট ফর স্পেস অ্যাপ্লিকেশন অ্যান্ড জিও ইনফরমেটিক্স তথা ন্যাশনাল ইনফরমেটিক সেন্টারের সহযোগিতায় এই অনলাইন অ্যাপ্লিকেশন পোর্টালটি তৈরি করেছে। এই অনলাইন পোর্টালের ঠিকানা হ’ল - https://ncog.gov.in/modnoc/home.html.
প্রতিরক্ষা মন্ত্রকের এই ওয়েবপোর্টালের মাধ্যমে আবেদনকারীরা সংশ্লিষ্ট ক্ষেত্রের প্রকল্পগুলির জন্য অনলাইনে অনুমতিপত্র চাইতে পারবেন। মন্ত্রকের এই ব্যবস্থার ফলে আবেদনগুলির যাচাই পদ্ধতি দ্রুত সম্পন্ন করা সম্ভব হবে এবং প্রতিটি ক্ষেত্রে স্বচ্ছতা বজায় থাকবে। উল্লেখ করা যেতে পারে, মন্ত্রক এর আগে আকাশপথে সমীক্ষার জন্য এনওসি সংক্রান্ত একটি পোর্টালের সূচনা করেছে।
পোর্টালটির সূচনা অনুষ্ঠানে চিফ অফ ডিফেন্স স্টাফ এবং সামরিক বিষয়ক দপ্তরের সচিব জেনারেল বিপিন রাওয়াত, সেনা প্রধান জেনারেল মনোজ মুকুন্দ নারভানে, নৌ-সেনা প্রধান অ্যাডমিরাল করমবীর সিং, বায়ু সেনা প্রধান এয়ার চিফ মার্শাল আর কে এস ভাদৌরিয়া এবং প্রতিরক্ষা সচিব ডঃ অজয় কুমার সহ মন্ত্রকের উচ্চ পদস্থ আধিকারিকরা উপস্থিত ছিলেন। সংশ্লিষ্ট অন্যান্য মন্ত্রকের শীর্ষ আধিকারিকরাও ভিডিও কনফারেন্সের মাধ্যমে এই অনুষ্ঠানে যোগ দেন।
(CG/BD/SB
জলশক্তি মন্ত্রক
রাজ্য ও কেন্দ্রশাসিত অঞ্চলগুলির মন্ত্রীদের সঙ্গে কেন্দ্রীয় জলশক্তি মন্ত্রী জল জীবন মিশনের কাজের পর্যালোচনা করেছেন; কোভিড-১৯ মহামারীর সময়েও গ্রামাঞ্চলে বাড়িতে বাড়িতে জলের সংযোগ পৌঁছে দেওয়ার কাজকে উদাহরণযোগ্য বলে তিনি প্রশংসা করেছেন
নয়াদিল্লী, ৩ নভেম্বর, ২০২০
কেন্দ্রীয় জলশক্তি মন্ত্রী শ্রী গজেন্দ্র সিং শেখাওয়াত আজ ভার্চুয়ালি সমস্ত ও রাজ্য ও কেন্দ্রশাসিত অঞ্চলের গ্রামাঞ্চলে জল সরবরাহ দপ্তরের দায়িত্বে থাকা মন্ত্রীদের সঙ্গে বৈঠক করেছেন। কেন্দ্রের ২০২৪ সালের মধ্যে গ্রামাঞ্চলের প্রত্যেক বাড়িতে নলের মাধ্যমে জল সংযোগ পৌঁছে দেওয়ার ফ্ল্যাগশিপ কর্মসূচি জল জীবন মিশনের কাজের অগ্রগতি বৈঠকে পর্যালোচনা করা হয়েছে। হরিয়ানা ও ত্রিপুরার মুখ্যমন্ত্রী, জলশক্তি মন্ত্রকের প্রতিমন্ত্রী এই বৈঠকে অংশগ্রহণ করেছেন। সম্মেলনে পরিকল্পনা, পরিকল্পনার বাস্তবায়ন এবং এ পর্যন্ত কতটা কাজ হয়েছে তা নিয়ে পর্যালোচনা করা হয়।
বৈঠকে কেন্দ্রীয় জলশক্তি মন্ত্রী কোভিড-১৯এর ফলে লকডাউনের মধ্যেও গ্রামাঞ্চলে বাড়িতে বাড়িতে জল পৌঁছে দেওয়ার জন্য নলবাহিত জল সংযোগের কাজের বিষয়ে সন্তোষ প্রকাশ করেছেন। তিনি আশা করেন ‘হর ঘর জল’ প্রকল্পটি সমস্ত রাজ্য ও কেন্দ্রশাসিত অঞ্চলের যৌথ উদ্যোগে বাস্তবায়িত হবে। এই প্রকল্পের বাস্তবায়নের জন্য কিভাবে আরও দ্রুত কাজ করা যায় তা নিয়ে আলোচনা হয়েছে। জাতীয় জল জীবন মিশন প্রতিটি রাজ্য ও কেন্দ্রশাসিত অঞ্চলে কাজের খতিয়ান তুলে ধরে নির্দিষ্ট সময়ের মধ্যে সকলকে কাজ শেষ করার আহ্বান জানিয়েছে। বৈঠকে নলেজ রিসোর্স সেন্টারের নীতি নির্দেশিকা প্রকাশ করা হয়েছে। এর সাহায্যে রাজ্য ও কেন্দ্রশাসিত অঞ্চলের আধিকারিকদের প্রশিক্ষণ দেওয়া যাবে।
এই সম্মেলনের পর সাংবাদিকদের শ্রী শেখাওয়াত জানিয়েছেন, গ্রামাঞ্চলে জনসাধারণের জীবনযাত্রা সহজ করা এবং জীবনের মানোন্নয়ন নিশ্চিত করার জন্য প্রধানমন্ত্রী শ্রী নরেন্দ্র মোদী এই প্রকল্পের সূচনা করেছেন। এর মাধ্যমে বিশেষ করে মহিলারা উপকৃত হবেন। কারণ তারা বাড়ির জন্য বহু দূর থেকে জল নিয়ে আসেন। এই প্রকল্পে দক্ষ কর্মশক্তি౼ কলের মিস্ত্রি, রাজ মিস্ত্রি, বৈদ্যুতিক মিস্ত্রি, পাম্প অপারেটর ইত্যাদিদের যুক্ত করা হবে, যাতে গ্রামাঞ্চলে তাঁদের এই প্রকল্পে কাজে লাগানো যায়।
প্রধানমন্ত্রী দোশরা অক্টোবর ১০০ দিনের মধ্যে বিদ্যালয়, অঙ্গনওয়াড়ী কেন্দ্র এবং উপজাতি অঞ্চলের আবাসিক বিদ্যালয় বা আশ্রমশালায় জলের সংযোগ পৌঁছে দেওয়ার জন্য আহ্বান জানিয়েছেন, এর মাধ্যমে শিশুরা নিরাপদ পানীয় জল পাবে, এর ফলে তারা সুস্বাস্থ্যের অধিকারী হবে এবং তাদের সর্বাঙ্গীন বিকাশ নিশ্চিত হবে। কোভিড-১৯ মহামারীর থেকে রক্ষা পাওয়ার একটি অন্যতম পন্থা হল নিয়মিত হাত ধোয়া। এরজন্য সুরক্ষিত জল সরবরাহের প্রয়োজন। এই সম্মেলনে ‘হর ঘর জল’ নিশ্চিত করার জন্য গ্রামাঞ্চলে জল জীবন মিশনের বাস্তবায়নের জন্য বিভিন্ন গুরুত্বপূর্ণ বিষয় নিয়ে আলোচনা হয়েছে।
এ বছর গোয়ায় ১০০ শতাংশ বাড়িতে জলের সংযোগ পৌঁছে গেছে। আগামী বছর আন্দামান ও নিকোবর দ্বীপপুঞ্জ, বিহার, পুদুচেরী ও তেলেঙ্গানায় এই লক্ষ্যে পৌঁছানো যাবে। হরিয়ানা, জম্মু-কাশ্মীর, হিমাচলপ্রদেশ, লাদাখ, গুজরাট, মেঘালয়, পাঞ্জাব, সিকিম, উত্তরাখন্ড ও উত্তরপ্রদেশে ২০২২ সালে, অরুণাচলপ্রদেশ, ছত্তিশগড়, কর্ণাটক, কেরালা, মধ্যপ্রদেশ, মনিপুর, মিজোরাম, নাগাল্যান্ড, তামিলনাড়ু ও ত্রিপুরায় ২০২৩ সালে এবং পশ্চিমবঙ্গ, আসাম, ওড়িশা, ঝাড়খন্ড, অন্ধ্রপ্রদেশ, মহারাষ্ট্র ও রাজস্থানে ২০২৪ সালের মধ্যে সকলের বাড়িতে পাইপের মাধ্যমে জল পৌঁছ দেওয়া হবে। এ বিষয়ে আরও বিস্তারিত জানতে নিচের লিঙ্কে ক্লিক করুন-
https://static.pib.gov.in/WriteReadData/userfiles/102.pdf
CG/CB/NS
(Visitor Counter : 114
প্রধানমন্ত্রীরদপ্তর
ঋষি বঙ্কিম চন্দ্র চট্টোপাধ্যায়ের জন্মদিনে প্রধানমন্ত্রীর শ্রদ্ধার্ঘ
নতুনদিল্লি, ২৭শে জুন , ২০২১
প্রধানমন্ত্রী শ্রী নরেন্দ্র মোদী ঋষি বঙ্কিম চন্দ্র চট্টোপাধ্যায়ের জন্মদিনে তাঁর প্রতি শ্রদ্ধা নিবেদন করেছেন।
এক ট্যুইট বার্তায় প্রধানমন্ত্রী বলেছেন, “ঋষি বঙ্কিম চন্দ্র চট্টোপাধ্যায়ের জন্মদিনে তাঁকে শ্রদ্ধা জানাই। তাঁর কাজের মধ্য দিয়ে মহান ভারতের ঐতিহ্য প্রতিফলিত হয়েছে। তাঁর রচিত #VandeMataram, বিনম্র চিত্তে দেশের সেবা করতে, ভারতের সহ নাগরিকদের ক্ষমতায়নের জন্য নিজেকে উৎসর্গ করতে আমাদের সকলকে অনুপ্রাণিত করে।
CG/CB/
(
স্বরাষ্ট্র মন্ত্রক
পশ্চিমবঙ্গ ও ওড়িশায় প্রবল ঘূর্নিঝড় ‘বুলবুল’-এর মোকাবিলায় ক্যাবিনেট সচিবের নেতৃত্বে এনসিএমসি-র পর্যালোচনা বৈঠক
নয়াদিল্লি, ৮ নভেম্বর, ২০১৯
বঙ্গোপসাগরে ঘণীভূত প্রবল ঘূর্নিঝড় ‘বুলবুল’-এর মোকাবিলায় ক্যাবিনেট সচিব শ্রী রাজীব গৌবার নেতৃত্বে জাতীয় বিপর্যয় ব্যবস্থাপনা কমিটির  একটি বৈঠক আজ নতুন দিল্লিতে অনুষ্ঠিত হয়েছে। এই ঘূর্নিঝড় পশ্চিমবঙ্গ ও ওড়িশার উপকূলবর্তী জেলাগুলিতে প্রভাব ফেলতে পারে।
ভারতীয় আবহাওয়া দপ্তর জানিয়েছে, বঙ্গোপসাগরে সৃষ্ট এই ঘূর্নিঝড় শক্তি সঞ্চয় করে ১০ই নভেম্বর খুব ভোরে পশ্চিমবঙ্গ উপকূলে আছড়ে পড়বে। এর ফলে, ভারী থেকে অতি ভারী বৃষ্টি ও ঘন্টায় ১১০-১২০ কিলোমিটার গতিবেগে ঝোড়ো হাওয়া বইবে। সমুদ্রের ঢেউ ১.৫ মিটার উচ্চতায় পৌঁছনোর সম্ভাবনা রয়েছে।
পশ্চিমবঙ্গ ও ওড়িশা রাজ্য সরকারের আধিকারিকরা জানিয়েছেন, পরিস্থিতি মোকাবিলায় তাঁরা প্রয়োজনীয় পদক্ষেপ নিয়েছেন। রাজ্য বিপর্যয় মোকাবিলা বাহিনী ও দমকল বাহিনী সতর্ক অবস্থায় রয়েছে। মৎস্যজীবীদের সমুদ্রে যেতে নিষেধ করা হয়েছে। নিচু এলাকায় বসবাসকারী মানুষকে নিরাপদ আশ্রয়ে সরিয়ে নিয়ে যাওয়া হয়েছে। জাতীয় বিপর্যয় মোকাবিলা বাহিনীর ১৪টি দল টহল দিচ্ছে। রাজ্যগুলির অনুরোধক্রমে এই বাহিনী সংশ্লিষ্ট এলাকায় পাঠানো হয়েছে। প্রতিরক্ষা মন্ত্রকের আধিকারিকরা জানিয়েছেন, আশঙ্কাপ্রবণ এলাকায় উপকূলরক্ষী বাহিনী ও নৌ-বাহিনী মোতায়েন করা হয়েছে। সেনাবাহিনী ও বায়ুসেনাকে সতর্ক রাখা হয়েছে।
ক্যাবিনেট সচিব বর্তমান পরিস্থিতি পর্যালোচনা করে ত্রাণ ও উদ্ধারকাজে প্রয়োজনীয় ব্যবস্থা গ্রহণের নির্দেশ দিয়েছেন। প্রাণহানি ও সম্পত্তির ক্ষয়ক্ষতি এড়াতে উভয় রাজ্যকে সমস্ত রকমের ব্যবস্থা গ্রহণের পরামর্শ দিয়েছেন তিনি। প্রাণহানি এড়াতে পশ্চিমবঙ্গ সরকারকে সাগরদ্বীপ, পূর্ব মেদিনীপুর, উত্তর ও দক্ষিণ ২৪ পরগনার নিচু এলাকার বসবাসরত জনগণকে সরিয়ে নিয়ে যাওয়ার জন্য বিশেষভাবে অনুরোধ করা হয়েছে। রাজ্য সরকারগুলিকে আরও অনুরোধ করা হয়েছে, মাঝ সমুদ্রে যে সমস্ত মৎস্যজীবীরা রয়েছেন তাঁদের ফিরিয়ে নিয়ে আসার ব্যবস্থা করার জন্যও।
এই বৈঠকে স্বরাষ্ট্র, প্রতিরক্ষা, আবহাওয়া, জাতীয় বিপর্যয় মোকাবিলা বাহিনী এবং এনডিএমএ-এর উচ্চ পর্যায়ের আধিকারিকরা উপস্থিত ছিলেন। পশ্চিমবঙ্গ ও ওড়িশা রাজ্য সরকারের উচ্চপদস্থ আধিকারিকরা ভিডিও কনফারেন্সের মাধ্যমে এই বৈঠকে যোগ দেন।
CG/CB/DM
(Visitor Counter : 37
তথ্যওসম্প্রচারমন্ত্রক
ভারত করোনার বিরুদ্ধে লড়ছে, ভারতবাসী দূরদর্শন দেখছে
নতুন দিল্লি, ২ এপ্রিল ২০২০
লকডাউন চলাকালীন ডিডি ন্যাশনাল এবং ডিডি ভারতীতে ইতিহাস সৃষ্টি করা সিরিয়ালগুলি পুনরায় সম্প্রচারের ফলে দূরদর্শন আবারও ভারতবাসীর মনে জাতীয় সম্প্রচারক হিসাবে তার অবস্থান দৃঢ় করেছে।
ব্রডকাস্ট অডিয়েন্স রিসার্চ কাউন্সিল অফ ইন্ডিয়া বার্কের সাম্প্রতিক তথ্য অনুযায়ী রামায়ণের পুনঃপ্রচার, ২০১৫ সালে যখন বার্ক কাজ সুরু করে তখন থেকে আজ পর্যন্ত হিন্দি জিইসি শোতে সর্বাধিক রেটিং অর্জন করেছে। উল্লেখ্য -
কোভিড ১৯ এর প্রাদুর্ভাব মোকাবিলায় ২১ দিনের দেশব্যাপী লকডাউনের পরিপ্রেক্ষিতে, এই পাবলিক সার্ভিস ব্রডকাস্টার ৮০ -র দশকের পৌরাণিক সিরিয়াল – ‘রামায়ণ' এবং ‘মহাভারত' পুনরায় সম্প্রচার করার সিদ্ধান্ত নেয়। এছাড়াও দর্শকদের চাহিদার কথা মাথায় রেখে শক্তিমান, শ্রীমান শ্রীমতী , চানক্য, দেখ ভাই দেখ, বুনিয়াদ, সার্কাস, ব্যোমকেশ বক্সীর মত কয়েকটি জনপ্রিয় সিরিয়াল বর্তমানে ডি ডি ন্যাশনালে দেখানোর সিদ্ধান্ত নেওয়া হয়েছে, ডি ডি ভারতী-তে আলিফ লায়লা উপনিষদ গঙ্গাও দেখানো হচ্ছে।
ডিডি ন্যাশনালে গত শনিবার, ২০২০র ২৮ শে মার্চ থেকে প্রতিদিন এই দু'টি মহাকাব্য সিরিয়ালের দুটি পর্বের পুনঃপ্রচারের, সঙ্গে সঙ্গে বেশ কয়েকজন সেলিব্রিটির উচ্চ প্রশংসা সহ সোশ্যাল মিডিয়ায় বিষয়টি যথেষ্ট প্রশংসিত হয়। রামায়ন প্রতিদিন সকাল ৯ টা ও রাত ৯টায় ডি ডি ন্যাশনালে, মহাভারত প্রতিদিন দুপুর ১২ টা ও সন্ধে ৭ টায় ডি ডি ভারতী তে সম্প্রচারিত হয়। দুপুর ৩ টে সার্কাস, শ্রীমান শ্রীমতী বিকেল ৪ টে, বুনিয়াদ বিকেল ৫ টায় ডি ডি ন্যাশনালে দেখানো হয়, দেখ ভাই দেখ সন্ধে ৬ টায়,শক্তিমান রাত ৮ টায় এবং চানক্য রাত ১০ টায় সম্প্রচারিত হয়।
ডি ডি ভারতী তে আলিফ লায়লা সকাল সাড়ে ১০টায় এবং উপনিষদ গঙ্গা সন্ধে ৬ টায় সম্প্রচার করা হচ্ছে।
(CG/TG
প্রধানমন্ত্রীরদপ্তর
সৌদি আরবের যুবরাজ ও প্রধানমন্ত্রীর সঙ্গে টেলিফোনে আলোচনা প্রধানমন্ত্রী নরেন্দ্র মোদীর
নয়াদিল্লি, ৮ জুন, ২০২৩
প্রধানমন্ত্রী শ্রী নরেন্দ্র মোদী আজ সৌদি আরবের যুবরাজ এবং প্রধানমন্ত্রী মহম্মদ বিন সলমান বিন আব্দুলাজিজ আল সৌদ-এর সঙ্গে টেলিফোনে আলোচনা করেছেন।
উভয় নেতা দ্বিপাক্ষিক সহযোগিতার বিভিন্ন বিষয়ে মতবিনিময় করেন। এছাড়াও পারস্পরিক স্বার্থ সংশ্লিষ্ট বহুপাক্ষিক ও আঞ্চলিক নানা বিষয়েও কথা বলেন তাঁরা।
প্রধানমন্ত্রী চলতি বছরের এপ্রিল মাসে সুদান থেকে জেড্ডা হয়ে ভারতীয় নাগরিকদের উদ্ধারের সময় সৌদি আরবের বিশেষ সাহায্যের জন্য যুবরাজ মহম্মদ বিন সলমানকে ধন্যবাদ জানান। আসন্ন হজ যাত্রার জন্য শুভেচ্ছাও জানান তিনি।
যুবরাজ মহম্মদ বিন সলমান ভারতের পৌরহিত্যে জি২০ গোষ্ঠীর বিভিন্ন উদ্যোগের সাফল্য কামনা করেন ও তাঁর তরফে সম্পূর্ণ সহযোগিতার আশ্বাস দেন। সৌদি আরবের প্রধানমন্ত্রী ভারত সফরের জন্য তাঁর আগ্রহ প্রকাশ করেন।
উভয় নেতা পরস্পরের মধ্যে যোগাযোগ বজায় রাখার বিষয়েও সম্মত হন।
(AC/PM/NS
প্রধানমন্ত্রীরদপ্তর
প্রধানমন্ত্রী তাঁর উত্তরপূর্ব ভারত সফরের কিছু মুহূর্ত ভাগ করে নিয়েছেন
নয়াদিল্লি, ৮ মার্চ, ২০২৩
প্রধানমন্ত্রী শ্রী নরেন্দ্র মোদী গতকাল তাঁর উত্তরপূর্ব ভারত সফরের কিছু মুহূর্ত সকলের সঙ্গে ভাগ করে নিয়েছেন। সেখানে তিনি মেঘালয় ও নাগাল্যান্ডের নতুন সরকারের শপথ গ্রহণ অনুষ্ঠানে যোগ দেন। আগামীকাল তিনি ত্রিপুরায় নতুন সরকারের শপথ গ্রহণ অনুষ্ঠানে যোগ দেবেন।
প্রধানমন্ত্রী তাঁর ট্যুইটে বলেন;
“উত্তরপূর্ব ভারতে গতকাল কাটানো কিছু বিশেষ মুহূর্ত। নতুন সরকারের শপথ গ্রহণ অনুষ্ঠানে যোগ দিতে আজ ত্রিপুরায় থাকবো।”
PG/ PM / NS
(
সড়কপরিবহণওমহাসড়কমন্ত্রক
গড়করি, গাড়ি প্রস্তুতকারকদের দেশীয় প্রযুক্তিতে এমন ধরণের গাড়ি তৈরির পরামর্শ দিয়েছেন, যেখানে বিকল্প জ্বালানী ব্যবহার সম্ভব
নতুন দিল্লি, ২ মার্চ, ২০২১
কেন্দ্রীয় সড়ক, পরিবহণ ও মহাসড়ক মন্ত্রী শ্রী নীতীন গড়করি, গাড়ি প্রস্তুতকারক সংস্থাগুলিকে দেশীয় প্রযুক্তি উদ্ভাবন করতে পরামর্শ দিয়েছেন। যার সাহায্যে গাড়ি বিকল্প জ্বালানীতেও চলতে পারে। সোসাইটি অফ ইন্ডিয়া অটোমোবাইল ম্যানুফ্যাকচারার  -কে মন্ত্রী, ইথানল ব্যবহার করে গাড়ি চালানোর জন্য প্রয়োজনীয় প্রযুক্তি উদ্ভাবনের জন্য আহ্বান জানিয়েছেন। মন্ত্রী বলেছেন, ইথানল সহজেই দেশে পাওয়া যেতে শুরু করেছে। সমীক্ষায় দেখা গেছে, ২ চাকার গাড়িগুলি ৭০ শতাংশের উপর পেট্রোল বা ডিজেল ব্যবহার করে চালানো হয়। এসআইএএম –এর প্রতিনিধি দলটি ২০২৪ সালের পয়লা এপ্রিল থেকে বিএস – ৬ ক্যাফে দ্বিতীয় ফেজ কার্যকর না করার আবেদন জানিয়েছেন। তারা বলেছেন, কোভিড মহামারির কারণে গাড়ি নির্মাণ শিল্প ক্ষতিগ্রস্থ হয়েছে। তবে, এই পরিস্থিতির দ্রুত উন্নতি হবে বলে আশা করা হচ্ছে। মন্ত্রক, একারণে পুরোনো নিয়ম চালু রাখার অনুরোধ জানিয়েছেন। মন্ত্রী, এব্যাপারে সব রকমের উদ্যোগ নেওয়ার জন্য আশ্বস্থ করেছেন।
প্রধানমন্ত্রীরদপ্তর
দিল্লির বাইরে এই প্রথমবার প্রতিষ্ঠা দিবসের কুচকাওয়াজ আয়োজনের জন্য সিআইএসএফ-এর প্রশংসা করলেন প্রধানমন্ত্রী
নয়াদিল্লি, ১৩ মার্চ, ২০২৩
দিল্লির বাইরে এই প্রথমবার প্রতিষ্ঠা দিবসের কুচকাওয়াজ আয়োজনের জন্য সিআইএসএফ-এর প্রশংসা করলেন প্রধানমন্ত্রী শ্রী নরেন্দ্র মোদী।
কেন্দ্রীয় স্বরাষ্ট্রমন্ত্রী শ্রী অমিত শাহ-এর এক ট্যুইট ভাগ করে নিয়ে প্রধানমন্ত্রী ট্যুইট করে বলেন;
“দিল্লির বাইরে এই প্রথমবার প্রতিষ্ঠা দিবসের কুচকাওয়াজ আয়োজনের জন্য আমি সিআইএসএফ-কে সুধাবাদ জানাই। এই ধরনের সিদ্ধান্ত অংশগ্রহণ মূলক সরকারের উদ্যম বাড়াতে সাহায্য করে।”
PG/AB/NS
(
ক্রেতা, খাদ্যএবংগণবন্টনমন্ত্রক
কেন্দ্রীয় সরকার পোশাক এবং হোসিয়ারি শিল্পকে বিভিন্ন নিয়ম-বিধি থেকে মুক্ত করে সহজে ব্যবসা-বাণিজ্যের জন্য ২০১১ সালের প্যাকেটজাত সামগ্রীর আইনি পরিমাপগত নিয়মাবলীতে সংশোধন এনেছে
নয়াদিল্লি, ২৫ আগস্ট ২০২২
পোশাক এবং হোসিয়ারি শিল্পের সহজ ব্যবসা-বাণিজ্যের জন্য উপভোক্তা বিষয়ক দপ্তর ২০১১ সালের প্যাকেটজাত সামগ্রীর আইনি পরিমাপগত নিয়মাবলীতে সংশোধন এনেছে। এর ফলে, খুচরো সামগ্রী বিক্রির ক্ষেত্রে সুবিধা হবে। গ্রাহকদের স্বার্থ সুরক্ষিত রেখে প্রয়োজনীয় তথ্য প্রদান করলেই এইসব সামগ্রী বিক্রি করা যাবে।
এখন থেকে পোশাক এবং হোসিয়ারি শিল্পের প্যাকেটজাত সামগ্রীর জন্য অভিন্ন বা জেনেরিক নাম, সামগ্রীর মোট ওজন, একক সামগ্রীর মূল্য ঘোষণা, কবে সংশ্লিষ্ট সামগ্রীটি তৈরি করা হয়েছে সে বিষয়ে তথ্য, কোন সময়ের মধ্যে এটি ব্যবহার করতে হবে এবং গ্রাহক পরিষেবা কেন্দ্রের নাম ও ঠিকানা দেওয়ার প্রয়োজন হবে না। সংশ্লিষ্ট শিল্পের সঙ্গে যুক্ত ব্যক্তিদের আবেদনের নিরিখে এই পরিবর্তন করা হল। বর্তমানে উৎপাদক সংস্থা, বাজারজাতকারী সংস্থা, আমদানিকারকের নাম ও ঠিকানা, গ্রাহক পরিষেবার ই-মেল ঠিকানা ও ফোন নম্বর, সংশ্লিষ্ট পণ্যসামগ্রীর আন্তর্জাতিক স্তরে স্বীকৃত নিয়ম অনুসারে পরিমাপ এবং সর্বোচ্চ খুচরো মূল্য সংক্রান্ত প্রয়োজনীয় তথ্য গ্রাহকদের দিলেই চলবে।
(PG/CB/DM
মানবসম্পদবিকাশমন্ত্রক
এনআইওএস-এর স্পষ্টিকরণ
নয়াদিল্লী, ৩ মার্চ, ২০২১
টাইমস অফ ইন্ডিয়ায় তেশরা মার্চ প্রকাশিত ‘এনআইওএস মাদ্রাসায় গীতা ও রামায়ণ পড়ানোর উদ্যোগ নিয়েছে’ শীর্ষক একটি সংবাদের প্রসঙ্গে বলা যায় এটি উদ্দেশ্য প্রণোদিতভাবে প্রকাশ করা হয়েছে। কারণ এখানে উল্লিখিত তথ্যগুলি অসত্য। এনআইওএস স্বীকৃত মাদ্রাসাগুলি স্পেশাল প্রোভিশন ফর কোয়ালিটি এডুকেশন অফ মাদ্রাসার আওতায় শিক্ষার্থীদের জন্য বিভিন্ন বিষয় পড়াশোনা করার সুযোগ এনে দিয়েছে। প্রচলিত শিক্ষা ব্যবস্থায় যেভাবে নির্ধারিত বিষয়গুলি ছাত্রছাত্রীদের পড়তেই হয়, এখানে এনআইওএস-এর ব্যবস্থায় সেটি হয়না। এখানে ছাত্রছাত্রীরা তাদের ইচ্ছানুযায়ী একগুচ্ছ বিষয়ের মধ্য থেকে পছন্দের বিষয়টি বাছাই করতে পারে। এনআইওএস-এর স্বীকৃত প্রায় ১০০টি মাদ্রাসায় ৫০ হাজার ছাত্রছাত্রী লেখাপড়া করে। মাদ্রাসাগুলির চাহিদা অনুযায়ী অদূর ভবিষ্যতে এনআইওএস আরও ৫০০টি মাদ্রাসাকে স্বীকৃতি দেওয়ার পরিকল্পনা করছে।
তথ্যওসম্প্রচারমন্ত্রক
প্রেস ইনফরমেশন ব্যুরোর কলকাতা দপ্তরে স্বচ্ছতা পক্ষকালের সূচনানুষ্ঠান
কলকাতা, ১৬ জানুয়ারী, ২০১৯
প্রেস ইনফরমেশন ব্যুরোর কলকাতা দপ্তরের কর্মী-আধিকারিকরা আজ ‘স্বচ্ছতা পক্ষকাল’ সূচনার অনুষ্ঠানে নিজেদের চারিপাশ ও দপ্তর পরিচ্ছন্ন রাখা এবং পরিচ্ছন্নতার জন্য প্রতিদিন কিছুটা সময় ব্যয় করার শপথ গ্রহণ করেন। উল্লেখ্য, কেন্দ্রীয় সরকারের প্রত্যেকটি দপ্তরের কর্মীরা আজ থেকে স্বচ্ছতা পক্ষকাল পালন করছেন। অনুষ্ঠানে সকলে প্রতি সপ্তাহে দু-ঘন্টা করে এবং বছরে অন্তত ১০০ ঘন্টা পরিচ্ছন্নতা বজায় রাখতে শ্রমদান করবেন বলে শপথ গ্রহণ করেন। আগামী দু-সপ্তাহে পরিচ্ছন্নতার বিষয়ে স্লোগান লিখন ও বক্তৃতা প্রতিযোগিতা, ক্যুইজ, স্কুলের শিশুদের মধ্যে এই বিষয়ে সচেতনতা বৃদ্ধি ও বিশেষজ্ঞদের নিয়ে আলোচনাসভার আয়োজন করা হবে। প্রতিযোগিতায় বিজেতাদের পুরষ্কৃত করা হবে।
CG/SC/NS
(Visitor Counter : 79